Diari Oficial de la Generalitat Valenciana


Sumari del DOGV 9012, del 03-02-2021 (2021/818)

RESOLUCIÓ de 26 de gener de 2021, del conseller d'Educació, Cultura i Esport, per la qual s'executa la Sentència número 209/18, de data 25 de maig de 2018, en el recurs contenciós administratiu 4/000243/3834-XE, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9012

Data del DOGV
:   03-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/818


Data del document
:   26-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 de gener de 2021, del conseller d'Educació, Cultura i Esport, per la qual s'executa la Sentència número 209/18, de data 25 de maig de 2018, en el recurs contenciós administratiu 4/000243/2178-KY, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2021/818]  
Vista la Sentència núm. 209/18, de data 25 de maig de 2018, en el recurs contenciós administratiu 4/000243/8505-IF de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de l'Associació de Pares d'Alumnes del Col·legi Ntra. Sra. del Pilar de València i Companyia de María-Marianista, i per a executar-la, es dicta la present resolució fonamentant-se en els següents:  
  
Fets  
  
Primer. Per la Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017), es concerten al centre Nuestra Señora del Pilar, amb codi 79417639, de València, respecte de l'etapa de Batxillerat: 3 unitats en primer curs i 4 unitats en segon curs sent una d'elles amb caràcter provisional.  
  
Segon. L'Associació de Pares d'Alumnes del Col·legi Ntra. Sra. del Pilar de València i Companyia de María-Marianista va interposar, dins del termini i en la forma escaient, un recurs contenciós administratiu que va donar lloc al procediment ordinari número 4/000243/4432-RL, i en què se sol·licitava com a mesura cautelar la suspensió de l'execució de la resolució objecte de recurs, i que es formara una peça de mesures cautelars.  
Tercer. Per la Resolució de 20 de setembre de 2017, de la Conselleria d'Educació, Investigació, Cultura i Esport, s'executa la Interlocutòria de data 28 de juliol de 2017 de la peça de mesures cautelars número 4/000243/2017.MA de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, resolent la suspensió de l'execució de la Resolució de 19 de maig de 2017, de la Conselleria d'Educació, Investigació, Cultura i Esport respecte del centre Nuestra Señora del Pilar, de València, amb el codi 30980628, i, per tant, es considera concertada la unitat de 1r curs de Batxillerat mentre dure el PO 4/000243/7948-TJ.  
De manera que des de setembre de 2017 el centre Nuestra Señora del Pilar de València té concertat en Batxillerat: 4 unitats en primer curs i 4 unitats en segon curs.  
Quart. En aquest recurs contenciós administratiu, que va donar lloc al procediment ordinari núm. 4/000243/8496-HK, recau la Sentència núm. 209/18, de 25 de maig, que estima el recurs i reconeix com a situació jurídica individualitzada el dret del centre demandant Nuestra Señora del Pilar a la renovació del concert sol·licitat per a huit unitats de l'etapa de Batxillerat pel període comprés entre els cursos escolars de 2017-2018 i 2020-2021, amb les conseqüències econòmiques inherents a aquesta declaració.  
Cinqué. Aquesta administració recorre contra aquesta sentència en cassació núm. 4547/2018 davant del Tribunal Suprem.  
Sisé. Per l'Acord dictat per la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, es remet un testimoniatge a aquesta administració de la Sentència núm. 1302/2020, dictada per la Secció Quarta de la Sala Contenciosa Administrativa del Tribunal Suprem, en què es desestima el recurs de cassació núm. 4547/2018, interposat per la representació processal d'aquesta administració, perquè en el termini de dos mesos des de la comunicació de la sentència es duga a pur i degut efecte i s'execute allò que exigisca el compliment de les declaracions contingudes en la decisió.  
  
Vist l'anterior, i prèvia proposta del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i pel Decret 105/2019, de 5 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, resolc:  
L'execució de la Sentència 209/18, de 25 de maig, del Tribunal Superior de Justícia de la Comunitat Valenciana, que reconeix com a situació jurídica individualitzada el dret del centre demandant Nuestra Señora del Pilar a la renovació del concert sol·licitat per a huit unitats de l'etapa de Batxillerat pel període comprés entre els cursos escolars 2017-2018 i 2020-2021. Situació que es manté des de setembre de 2017 amb causa en la mesura cautelar detallada en el fet tercer.   
  
Aquesta circumstància serà inscrita en el Registre de centres docents de la Comunitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller amb competències en matèria educativa en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 26 de gener de 2021.- El conseller d'Educació, Cultura i Esport: Vicent Marzà i Ibáñez.